Shades of Provence: Hooffoto's
Adres: Fonteinstraat 24b, Riebeek-Kasteel, 7307, Wes-Kaap
Shades of Provence is weggesteek in die hartjie van die poskaartmooi Riebeek-Kasteel en dit bied selfsorgverblyf in 'n lieflike gastehuis wat die gevoel van die Riebeekvallei perfek vasvang. Gaste kan heerlik onder die olyfbome in die tuine met hulle mooi kleurvolle blomme ontspan of in die binnehof onder die eikeboom 'n glasie Shiraz geniet.
Die gastehuis bied verblyf in 6 en suite-slaapkamers wat individueel of as 'n geheel bespreek kan word. Die huis kan ook in 2 ewebeeld-eenhede gedeel word. Vier van die kamers beskik oor 'n groot bad en stort en die ander 2 kamers het net 'n stort. Lavender Fields het 'n gesogte spa-bad. Die kamers word daagliks skoongemaak. Elke kamer beskik oor lugversorging, 'n TV met sekere DStv-kanale en tee- en koffiemaakgeriewe. Gratis WiFi is oral beskikbaar.
Daar is 2 goed toegeruste kombuise, 2 leefareas met 'n kaggel in elk en 'n terapie-kamer. Die huis het 'n swembad vir warm somersdae. Daar is parkeerplek op die perseel agter 'n hek beskikbaar.
Geniet ontbyt by een van die vele goeie restaurante in die dorp. Gaste kan ook uitsien na die mooi platteland, ongelooflike kos en uitstekende wyn uit die vallei. Gaste kan ook 'n warm klip-massering by een van die gastehuis se ervare terapeute bespreek.
4.6 uit 5van 65 resensies vir Shades of Provence
Fonteinstraat 24b, Riebeek-Kasteel, 7307, Wes-Kaap
Gaste dink Shades of Provence het 'n uitstekende ligging
https://travelground.imgix.net/AAEAAQAAAAAAAAAAAAAAn2ZPJh6saDcReBjwP02OSWH8k6Y7J0qX0rFrJVfu9D0QztSvbO?w=1440&h=960&fit=crop&auto=enhance,format,compress&q=80 was R800, nou Vanaf R680 per nag, vir 2 mense 65 5 1 5 24B Fontein Street Riebeek Kasteel 7307 Wes-Kaap 086 999 0018 13:00-17:00 10:00 -33.385959478022 18.895705276127